રિંકુ શર્માની દિલ્હીમાં ધોળે દિવસે કયા કારણોસર હત્યા થઈ?\nજેમની હત્યા થઈ છે તે રિંકુ શર્મા

સોશિયલ મીડિયા પર અનેક લોકો લખી રહ્યા છે કે, રિંકુ શર્મા હિંદુ હતા અને તેમનો સંબંધ બજરંગ દળ તથા રાષ્ટ્રીય સ્વંયસેવક સંઘ સાથે હતો એટલે તેમની હત્યા કરી દેવામાં આવી છે.

દિલ્હીની પોલીસનું કહેવું છે કે આ કોમી હિંસાનો મામલો નથી પરંતુ અંગત દુશ્મનીનો મામલો છે અને તેના કારણે આ હત્યા થઈ છે. 

પોલીસે આ કેસમાં ચાર લોકોની ધરપકડ કરી છે અને વિસ્તારમાં તણાવને લીધે અર્ધસૈનિક દળ અને બીએસએફને તહેનાત કરવામાં આવી છે.

બપોરે શું થયું?

શુક્રવારે બપોરે રિંકુ શર્માના મહોલ્લા મંગોલપુરી પહોંચતા અગાઉ આ બીબીસી સંવાદદાતાએ દિલ્હીના એડિશનલ ડીસીપી સુધાંશુ ઘામા સાથે વાત કરી.

ઘામાએ કહ્યું કે, "પરમ દિવસે રાતે કેટલાંક યુવકો બર્થડે પાર્ટી માટે મંગોલપુરી વિસ્તારમાં ભેગા થયા હતા. આ પાર્ટી દરમિયાન આ લોકો વચ્ચે એક રેસ્ટોરાંને લઈને ઝઘડો થયો. બેઉ પક્ષોની અલગ અલગ રેસ્ટોરાંમાં ભાગીદારી હતી. મૃતકનો કોઈ હિસ્સો ન હતો પણ એમના મિત્ર સચીન અને આકાશ છે જેમની રેસ્ટોરાં હતી. આ સાથે જ ચિંગુ ઉર્ફ જાહિદે પણ રોહિણીમાં એક રેસ્ટોરાં ખોલી હતી."

એડિશનલ ડીસીપીએ કહ્યું કે મૃતક રિંકુ શર્માના મિત્રનું રેસ્ટોરાં લૉકડાઉનને કારણે બંધ થઈ ગયું હતું. આ મામલે ઝઘડો શરૂ થયો હતો. ઝઘડો વધ્યો અને ચિંગુ ઉર્ફ જાહિદ ત્યાંથી નીકળી ગયા. એ પછી તેઓ પોતાના મામા અને ત્રણ-ચાર સંબંધીઓ સાથે રિંકુના ઘરે પહોંચ્યા. જાહિદના મામા દાનિશ ઉર્ફ લાલીનું ઘર મૃતકના ઘરની ગલીમાં જ હતું. અહીં એ લોકો વચ્ચે ફરી ઝઘડો થયો જે દરમિયાન રિંકુને ચાકુ મારી દેવામાં આવ્યું. આ પછી રિંકુને હૉસ્પિટલ લઈ જવામાં આવ્યા અને ત્યાં સારવાર દરમિયાન રિંકુનું મૃત્યુ થયું. 

ઘામાએ કહ્યું, "આ કેસમાં સામેલ લોકોની ત્યારે જ ધરપકડ કરી લેવામાં આવી હતી. એ ચાર લોકોનો કોઈ ગુનાહિત ભૂતકાળ નથી. હજી સુધી આ કેસમાં કોઈ સાંપ્રદાયિક એંગલ સામે આવ્યો નથી. આ પૂરી રીતે એક વેપારી દુશ્મનાવટનો મામલો છે. આ લોકો એકબીજાની પડોશમાં રહેતા હતા અને એકબીજાને ઓળખતા હતા, આવામાં તે સાંપ્રદાયિક દુશ્મનીનો મામલો હોય એવી કોઈ વાત નથી."

જોકે, રિંકુ શર્માના પરિવારના કેટલાક લોકોએ મીડિયાને કહ્યું કે, હત્યાનું કારણ એમનું હિંદુ હોવું હતું, તે બજરંગ દળના કાર્યકર્તા હતા અને રામમંદિર માટે ફાળો ઉઘરાવી રહ્યા હતા. આવું કહેનારામાં રિંકુના નાના ભાઈ પણ સામેલ છે.

વિસ્તારના લોકો શું કહે છે?

ભાજપના સાંસદ હંસરાજ હસં

દિલ્હી પોલીસ પાસે જાણકારી મળ્યા પછી બીબીસી...\n\ntl;dr:
ઉત્તર-પશ્ચિમ દિલ્હીના મંગોલપુરી વિસ્તારમાં રિંકુ શર્મા નામના એક યુવકની હત્યા થઈ એ પછી આ ઘટના કેમ બની એના ચર્ચા છેડાઈ છે.